
RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI
în intervalul 26.09.2026, ora 08.00 – 27.09.2026, ora 08.00

I.	SITUAŢIA HIDROMETEOROLOGICĂ
1. Situaţia şi prognoza hidro pe râurile interioare şi Dunăre din 27.09.2026, ora 07.00
RÂURI 
Debitele au fost relativ staționare, exceptând râurile din bazinele hidrografice: Suceava, Moldova, Bistrița și Buzău, unde au fost în ușoară scădere.
Debitele se situează, în general, sub mediile multianuale lunare, la valori cuprinse între 30–90% din acestea, mai mici (sub 30%) pe râurile din bazinele hidrografice: Iza, Tur, Lăpuș, Crasna, Barcău, Crișuri, Arieș, Bârzava, Moravița, Caraș, Nera, Cerna, Suceava, Râmnicu Sărat, Bârlad, cursurile superioare ale Moldovei, Bistriței, Putnei, cursul superior și mijlociu al Siretului, pe cursul superior al Prutului și pe unii afluenți ai acestuia, pe unii afluenți din bazinele Jiului, Oltului, Argeșului, Trotușului și pe râurile din Dobrogea.
Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi relativ staționare.
Sunt posibile creșteri izolate de niveluri și debite  pe unele râuri mici din zonele de deal și de munte din sud-estul țării, ca urmare a precipitațiilor slabe cantitativ prognozate.
Nivelurile pe râuri la stațiile hidrometrice se vor situa sub COTELE DE ATENȚIE.

DUNĂRE
[bookmark: _Hlk241330898][bookmark: _Hlk175814181]Debitul la intrarea în ţară (secţiunea Baziaş) în intervalul 26-27.09.2026 a fost în uşoarӑ scădere, având valoarea de 1500 m3/s, sub media multianuală a lunii septembrie (3800 m3/s). 
[bookmark: _Hlk241268314]În aval de Porțile de Fier debitele au fost în scӑdere pe sectorul Gruia-Calafat, relativ staționare pe sectoarele Bechet–Corabia și Oltenița-Cernavodă și în ușoară creștere pe sectoarele Turnu Măgurele-Giurgiu și Hârșova–Tulcea.

Debitul la intrarea în ţară (secţiunea Baziaş) va fi în uşoarӑ scădere (1450 m3/s).
[bookmark: _Hlk241331441]În aval de Porțile de Fier debitele vor fi în scădere pe sectorul Gruia–Turnu Măgurele, staționare pe sectoarele Zimnicea–Giurgiu, Isaccea–Tulcea și în ușoară creștere pe sectorul Oltenița–Galați.

A.B.A. Dobrogea Litoral informează că în urma scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre.
Conform Planului de restricții pe sectorul Chiciu–Cernavodă–Hârșova (sector 6.2.) debitele caracteristice perioadei de vară sunt:
-debitul de atenție/avertizare: Qat = 859.536 mc/s;
-debitul necesar pentru satisfacerea cerințelor cantitative: QN = 716.28 mc/s;
-debitul necesar pentru îndeplinirea condițiilor de calitate: QNPCA = 324 mc/s;
În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu–Cernavodă–Hârșova, respectiv: 
-în scop potabil: S.C. R.A.J.A. S.A. Constanța – Sursa de apă potabilă Cernavodă;
-transport:  C.N. A.C.N. Agigea cu alimentare apă din Dunăre;
-industrie: S.C. Sârme și Cabluri S.A. Hârșova; 
-irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;
-piscicultură: SC Danubiu Elite Buc. –Am. pisc. Dunăreni.

2. Situaţia meteorologică în intervalul 26.09.2026, ora 10.00 –27.09.2026, ora 06.00 
În ţară, valorile termice diurne au fost comparabile cu cele din ziua precedentă, exceptând regiunile vestice și sud-vestice, unde au fost în creștere, și s-au situat la nivelul întregii țări în jurul mediilor climatologice. În cursul zilei cerul a fost variabil în nordul și nord-vestul teritoriului și a prezentat înnorări în rest, în mare parte din interval, iar noaptea s-a degajat treptat în toată țara. Izolat a plouat slab (sub 5 l/mp) în zona de munte și în sud-est. În nordul Carpaților Orientali trecător a căzut măzăriche. Stratul de zăpadă, prezent în Carpații Meridionali la altitudini de peste 2000 m, s-a diminuat ușor, iar la ora 21 măsura, pe platformele stațiilor meteo, până la 8 cm în Munții Făgăraș (Bâlea Lac) și 3 cm în Munții Bucegi (Vârfu Omu). Vântul a suflat slab și moderat, cu intensificări temporare în Dobrogea
(rafale de 40...50 km/h). Temperaturile maxime s-au încadrat între 17 grade la Câmpulung și 25 de grade la Holod, iar la ora 06.00 temperatura aerului avea valori cuprinse între 0 grade la Miercurea Ciuc și 17 grade la Constanța și Constanța-dig. Pe arii restrânse, noaptea, s-a semnalat ceață în zonele depresionare.

La Bucureşti, valorile termice, comparabile cu cele din intervalul anterior, s-au situat în jurul celor normale pentru această dată. Cerul a avut înnorări în mare parte din zi, apoi s-a degajat treptat. Vântul a suflat slab până la moderat. Temperatura maximă a fost de 21 de grade la Afumați și Băneasa și de 23 de grade la Filaret, iar la ora 06.00 se înregistrau 10 grade la stația meteo Băneasa și 12 grade la Filaret și Afumați.

3. Prognoza meteorologică în intervalul 27.09.2026, ora 09.00-28.00.2026, ora 9.00
În ţară, valorile termice se vor menține apropiate de cele specifice datei în majoritatea zonelor. Cerul va fi variabil în centrul, sudul și estul țării, precum și la munte și mai mult senin în restul teritoriului. Cu totul izolat vor fi posibile ploi slabe (cantități de apă de 1...3 l/mp), după-amiaza în Carpații Meridionali și Orientali și în zona submontană a Olteniei și Munteniei, iar noaptea pe litoral. Vântul va sufla slab și moderat, cu unele intensificări în Dobrogea, estul Munteniei și sudul Moldovei, cu viteze de 40...50 km/h, iar noaptea și în Carpații de Curbură (rafale de 60...70 km/h). Temperaturile maxime vor fi cuprinse între 18 grade în estul Transilvaniei și 25 de grade în Crișana, Banat și vestul-sud-vestul Olteniei, iar cele minime se vor încadra între 2 grade în estul Transilvaniei și 15 grade pe litoral. Dimineața și noaptea izolat va fi ceață. 

La Bucureşti, vremea se va menține normală termic. Cerul va fi variabil, mai mult senin la începutul zilei, iar vântul va sufla slab și moderat, cu ușoare intensificări ziua (viteze de până la 40 km/h). Temperatura maximă se va situa în jurul valorii de 23 de grade, iar cea minimă va fi de 9...11 grade.


II. CALITATEA APELOR
Pe fluviul Dunărea
A.B.A. Buzău-Ialomiţa informează că la data de 26.09.2026, la ora 23:30, a fost semnalată o posibilă poluare cu hidrocarburi a fluviului Dunărea la km 169, în zona Bazinului Hercules din portul Brăila, jud. Brăila. Personalul S.G.A. Brăila se va deplasa la faţa locului pentru investigaţii, se va reveni cu informaţii.  

Pe râurile interioare și pe Marea Negră nu au fost semnalate evenimente deosebite.

III. CALITATEA MEDIULUI
1. În domeniul aerului
Nu au fost semnalate evenimente deosebite.

2. [bookmark: _Hlk187234031]În domeniul solului şi vegetaţiei 
Nu au fost semnalate evenimente deosebite.

3. 	În domeniul supravegherii radioactivităţii mediului
[bookmark: _Hlk218288012][bookmark: _Hlk218287954][bookmark: _Hlk197821337]Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

4. 	În municipiul Bucureşti
[bookmark: _Hlk218288113]În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

